170. ΝΟΜΟΣ υπ’ αριθ.  2390 της 20/21  Μαρ. 1996 (ΦΕΚ Α΄  54) Μεταρρυθμίσεις στο αντικειμενικό σύστημα φορολογίας εισοδήματος και άλλες διατάξεις ΄Αρθρ.9.-Ο χρόνος κράτησης, φυλάκισης, εκτόπισης και δίωξης λόγω της αντιδικτατορικής δράσης κατά το διάστημα από 21 Απρ. 1967 έως 23  Ιουλ. 1974 λογίζεται ως πραγματική υπηρεσία στον ευρύτερο δημόσιο τομέα, όπως αυτός προσδιορίζεται στο Νόμ. 1256/1982 για κάθε διοικητική και οικονομική συνέπεια, εφόσον ο ενδιαφερόμενος έχει αναγνωρισθεί ως αντιδικτατορικός αγωνιστής βάσει των αποκαταστατικών νόμων. Η πιο πάνω αναγνώριση με την παρούσα διάταξη ισχύει και για τους συμβασιούχους ορισμένου ή αορίστου χρόνου του Δημοσίου, καθώς και για τους εργαζόμενους σε επιχειρήσεις που έχουν περιέλθει σε εκκαθάριση ή εξυγίανση από το Δημόσιο ή τον Οργανισμό Ανασυγκρότησης Επιχειρήσεων. Η διάταξη αυτή ισχύει αναδρομικά από 1ης Ιουλ. 1989. Για τις περιπτώσεις των εργαζομένων σε επιχειρήσεις που έχουν περιέλθει σε εκκαθάριση ή εξυγίανση από το Δημόσιο ή τον Οργανισμό Ανασυγκρότησης Επιχειρήσεων, ο ελάχιστος συντάξιμος χρόνος για τη θεμελίωση συνταξιοδοτικού δικαιώματος, όπως ορίζεται στους Νόμ. 1902/1990, 1976/1991 και 2084/1992 μειώνεται στα 20 έτη. Οι δικαιούμενοι των διατάξεων αυτών μπορούν να υπαχθούν από την ισχύ του παρόντος σε παρελθούσες περιπτώσεις συνταξιοδότησης, εφόσον πληρούν τις λοιπές προϋποθέσεις γι’ αυτό. Για τις λοιπές διατάξεις βλ. Τόμ. 27 σελ. 194,725. 